《题谭氏荣寿堂》
宋代·曾丰

少年大抵不分老，往往头白常讳早。
千龄一际庆寿恩，白之早者尤其好。
庐陵太守以名闻，君家堂前翁若□。
緼之检渥封仓皇，蓝袍霞帔着颠倒。
扪心欢喜何以加，教子辛勤此其报。
家人罗拜笑持杯，贺犹未了申以祷。
数从今始更百年，十年一度迎新诰。
乡邻来致赞喜词，归叹鬓髭徒欲皓。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。